Diskusia:Vinohradnícka oblasť Tokaj

message: ....Vinohradnícka a vinárska oblasť Tokaj je jednou z piatich oblastí na svete, v ktorých možno dopestovať hrozno na výrobu prírodne sladkých vín. Prvopočiatky pestovania viniča v tejto oblasti spadajú do obdobia nadvlády Rimanov....
Odkiaľ je táto, v texte hesla uvedená informácia o nadvláde Rimanov? Pretože každý normálny človek, ktorý sa pozrie na mapu maximálneho rozšírenia Rímskej ríše vidí, že Tokajská vinohradnícka oblasť nebola NIKDY pod nadvládou Rimanov. Naopak - najbližšie rímske hranice sa nachádzali viac ako 200 km odtiaľto - na rieke Dunaj. Za touto hranicou sa z rimanov pohybovali len rímske vojenské výpravy, rímski obchodníci, či utečenci pred zákonom. V tokajskej oblasti žili Kelti a po nich (zhruba v prvom storočí nášho letopočtu) sarmatský kmeň Jazygov. Je pravda, že pestovanie viniča do strednej Európy priniesli Rimania, ale tí nikdy neovládali oblasť v okolí riek Tisa a Bodrog, takže tvrdenie že sa tu vinič začal pestovať počas rímskej nadvlády sa pravdepodobne nezakladá na pravde! Napr. podľa článku https://www.profini.sk/historia-tokajskeho-vina/ tu víno začali pestovať Kelti. Tých vytlačili Jazygovia, ktorí boli občas rímsky spojenci, občas s Rimanmi viedli vojnu. Potom prišlo sťahovanie národov a zánik rímskej ríše.  Buko1 (diskusia) 17:57, 28. december 2022 (UTC)
replies: text: Aby som nezabudol - minimálne 2 slovenské zdroje udávajú podľa môjho názoru reálnejšie počiatky pestovania viniča v tejto oblasti - jeden z nich udáva, že vinič tu začali pestovať už Keltovia, druhý zasa počiatky pestovania datuje do čias rímskej ríše. Plus je tu anglická verzia tohto hesla. Buko1 (diskusia) 08:12, 29. december 2022 (UTC)
replies: text: : --Pe3kZA✉ 08:25, 29. december 2022 (UTC)

text: „Stále aktuálnejší je predpoklad, že vinohradníctvo na východnom Slovensku existovalo už od dôb rímskeho panstva v Panónii, t. j. 3. stor. nášho letopočtu. Časť historikov túto zásluhu pripisuje Keltom (4.1. stor. pr. n. l), niektorí ešte starším etnikám.“ Vasiľ (diskusia) 10:38, 29. december 2022 (UTC)

text: Zrejme tu ide len o tú nejednoznačnú formuláciu "obdobie nadvlády Rimanov", ktorú by trebalo učesať, aby nevyvolávala dojem, že ten vinič tam doniesli rímski vojaci...--Pe3kZA✉ 14:25, 29. december 2022 (UTC)

text: Práve prinesenie vojakmi je možné: [ten istý zdroj] „cisár Probus nerád videl rímskych vojakov v nečinnosti, a preto ich zamestnával aj výsadbou vinohradov.“ Vasiľ (diskusia) 14:31, 29. december 2022 (UTC)
replies: text: :No áno, myslel som skôr stálu posádku nejakého tamojšieho tábora, nie prieskumníkov či obchodníkov... Či je doložená kontrola tamojšieho územia nejakou blízkou posádkou? Potom by to bolo prínosné tam doplniť, je to zaujímavá info.--Pe3kZA✉ 15:12, 29. december 2022 (UTC)
thread_title:  Tokajská vinohradnícka oblasť - pestovanie viniča 

message: Ďakujem za citáciu zdroja "ŽADANSKÝ, Juraj. Z dejín a súčasnosti tokajského vinohradníctva a vinárstva." - ten v podstate potvrdzuje to, na čo som sa pýtal - datuje začiatok pestovania časovo, ale nepotvrdzuje to, čo uvedené v hesle.  V článku sa píše o nadvláde - čo je niečo úplne iné ako v zdroji ŽADANSKÝ, Juraj uvádzaný text ...od dôb rímskeho panstva v Panónii... Neviem o nejakom stálom rímskom tábore v oblasti Tokaj (tie sú známe zo západného Slovenska - Iža pri Komárne, stopy po pôsobení pri Trenčíne a pod.) alebo v blízkom okolí. Rímske posádky boli sústredené v okolí Limes Romanum, provincia Panónia nikdy nezahŕňala oblasti severne a východne od Dunaja. Rimania sa tu pohybovali len počas vojen - či už s Dákmi, alebo Jazygmi a pochybujem, že vtedy mali vojaci čas pri presunoch sadiť vinič (to mohli pri plnení posádkových úloh v pohraničných pevnostiach). Osobne si myslím že ten text tak ako je uvedený je zmätočný a opravil by som ho tak, ako uvádza vo svojom diele expert.  Buko1 (diskusia) 16:40, 6. január 2023 (UTC)
thread_title:  nadvláda